Somaliland

Somaliland (offisielt Republic of Somaliland) er en selverklært republikk i Øst-Afrika. 

Republikken erklærte sin selvstendighet 18. mai 1991, etter Siad Barres fall, og regner seg som en fortsettelse av Britisk Somaliland, som i 1960 ble slått sammen med Italiensk Somaliland for å danne Somalia.

Somaliland ble i mai 1991 erklært selvstendig av sentralkomiteen i Somali National Movement.David H. Shinn: Somaliland: The Little Country that Could , Center for Strategic and International Studies, 2002. Selvstendigheten er ikke anerkjent av noen andre stater enn Israel, som er den første og per desember 2025 det eneste FN-medlemslandet som har formelt offentliggjort og anerkjent Somaliland som en uavhengig og suveren stat. Heller ikke Den afrikanske union har anerkjent Somaliland, men i en rapport fra 2005 ga de uttrykk for en viss støtte til landets sak. Mens Somalia har vært uten fungerende myndigheter fra 1991 til 2012, har Somaliland innført en folkevalgt demokratisk grunnlov og avholdt flere president- og parlamentsvalg, med internasjonale observatører.

Myndighetene i Somaliland holdt den 31. mai 2001 en folkeavstemning om ny grunnlov for landet, der unionen med Somalia fra 1960 er erklært opphevet. Folkeavstemningen ble dermed også et spørsmål om støtte til selvstendighet. 97,9 % av de avgitte stemmene støttet den nye grunnloven, med en valgdeltagelse anslått av valgobservatører til omkring 66 %.Paul Kingston og Ias Spears (red.): States Within States. Incipient Political Entities in the Post-Cold War Era, New York: Palgrave Macmillan, 2004, s. 172. Internasjonale observatører rapporterte om et fredelig og rettferdig valg, og fant at avstemningen i hovedsak var i samsvar med internasjonale standarder.Final Report of the Initiative & Referendum Institute's Election Monitoring Team , Washington, DC: Citizen Lawmaker Press, 2001. Myndighetene i Somaliland viser til folkeavstemningen som et uttrykk for ønsket om selvbestemmelse. Somalia avviste folkeavstemningen som ulovlig.

 Naturgeografi 

Somaliland grenser til Djibouti, Etiopia og Somalia. 

 Demografi 
Innbyggertallet er beregnet å ligge mellom 4.9 og 5 millioner. Hovedstaden Hargeisa har anslagsvis mellom 1 000 000 og 1 200 000 innbyggere. Beregningene er usikre fordi det ikke foreligger noen pålitelig folketelling.

 Historie 
Det tidligere  Protektoratet Britisk Somaliland fikk sin selvstendighet den 26. juni 1960, og dannet union med tidligere Italiensk Somaliland samme dag dette området fikk sin selvstendighet (det sistnevnte skjedde den 1. juli 1960). Det nye landet tok navnet Den Somaliske Republikk. 

Den 18. mai 1991 erklærte Somaliland seg uavhengig fra resten av Somalia etter at regjeringen i Somalia brøt sammen og borgerkrig brøt ut. 

Da somaliske pirater angrep handelsfartøyer i Adenbukten i 2010 og 2011, lyktes myndighetene i Somaliland og den somaliske naboregionen Puntland, i motsetning til øvrige deler av Somalia, med å straffeforfølge mange av piratene.Vale, Stein: «Piratvirksomheten utenfor Somalia» s. 644 i Straff & frihet, Festskrift til Tor-Aksel Busch, Gyldendal 2019.

 Politikk og administrasjon 

 Administrativ inndeling 
Landet er delt inn i seks regioner. De er følgende:

 Awdal
 Saaxil
 Marodijeex
 Togdheer
 Sanaag
 Sool

 Dødsstraff 
Somaliland praktiserer dødsstraff for drap. Henrettelsesmetoden er skyting.

 Se også 
Presidenter i Somaliland
Somali
Somaliere i Norge
Piratvirksomhet ved Somalia

 Referanser 

 Eksterne lenker 


Kategori:Somalia

Kategori:Stater og territorier etablert i 1991